b'\n_START_ARTICLE_\nSkjennungstua\n_START_PARAGRAPH_\nSkjennungstua er et privat serveringsted beliggende sentralt mellom Sognsvann og Frognerseteren i s\xc3\xb8ndre del av Nordmarka._NEWLINE_Hytta er en av de eldste stuene i marka og ble opprinnelig satt opp av Skiforeningen i 1910. Skiforeningens ekstraordin\xc3\xa6re generalforsamling fikk 6. januar 1910 fullmakt til \xc3\xa5 bygge skistue p\xc3\xa5 Skjennungs\xc3\xa5sen. Byggebudsjettet l\xc3\xa5 p\xc3\xa5 18 000 kroner og omsetninger skulle balansere p\xc3\xa5 kr. 1300,- pr. \xc3\xa5r._NEWLINE_I 1952 ble stedet solgt til Gudbrandsdalslaget for 85 000 kroner. I skj\xc3\xb8tet p\xc3\xa5legges foreningen plikt til \xc3\xa5 holde stedet \xc3\xa5pent for alminnelig servering._NEWLINE_Skjennungstua AS ved bestyrerparet Hanne og Bj\xc3\xb8rn Stenen overtok i 1992 stedet etter \xc3\xa5 ha drevet det i 15 \xc3\xa5r p\xc3\xa5 kontrakt. Bj\xc3\xb8rn Stenen solgte stedet i 2010 for 6.5 millioner kroner etter at hans hustru falt fra. Martinussen la inn bud i februar 2010, men ble f\xc3\xb8rst p\xc3\xa5 h\xc3\xb8sten enige om pris for salget. Kommunen b\xc3\xb8d p\xc3\xa5 et tidspunkt 5 millioner kroner for bygningene, men budet ble avsl\xc3\xa5tt._NEWLINE_7. januar 2011 overtok Petter Martinussen driften av Skjennungstua.'